ODDELEK ZA IZOBRAŽEVANJE IN ŠTUDIJ

Služba za izobraževanje in študij

Datum: 1. 6. 2020

Številka: 40/2020/21/412‒SF

VODJEM REFERATOV ZA ŠTUDENTSKE IN

ŠTUDIJSKE ZADEVE FAKULTET UM in

IZVAJALCEM UČNIH ENOT KOOD

**Zadeva: NAVODILA REFERATOM ZA ŠTUDENTSKE IN ŠTUDIJSKE ZADEVE IN IZVAJALCEM UČNIH ENOT KOOD v zvezi z Razpisom kreditno ovrednotene obštudijske dejavnosti Univerze v Mariboru v študijskem letu 2020/21**

Spoštovani,

za nami je pilotna izvedba kreditno ovrednotene obštudijske dejavnosti na Univerzi v Mariboru. Glede na to, da je izvedba obštudijske dejavnosti potekala prvo leto, smo z odzivom študentov in z rezultatom udeležbe zelo zadovoljni. Prav tako nas veseli, da je na fakultetah postopek in izvedba potekala brez večjih zapletov. Vsi vpleteni smo se trudili, da smo hitro in učinkovito odpravljali nastale težave in na ta način omogočili študentom izvedbo želene obštudijske dejavnosti kar se da nemoteno.

Za podane predloge in pripombe na izvedbo obštudijske dejavnosti v študijskem letu 2019/2020 se vam zahvaljujemo, upoštevali smo jih pri razmisleku za izvedbo projektne aktivnosti v prihodnje. Večino odgovorov in smernic podajamo v nadaljevanju teh navodil. Glede na trenutne razmere in povečan obseg dela v zvezi z vzpostavljanjem sistema za oddaljeno urgentno poučevanje ter postopno vračanje v prostore fakultet za opravljanje preostalih pedagoških obveznosti ter izpitov študentov, nam na Univerzi v Mariboru še ni uspelo izpeljati informacijske podpore za izbirnost na Univerzi v Mariboru, zato bo izbira kreditno ovrednotene obštudijske dejavnosti v študijskem letu 2020/2021 potekala na enak način, kot pilotna izvedba v študijskem letu 2019/20.

S promocijo obštudijske dejavnosti Univerze v Mariboru bomo pričeli v mesecu juniju 2020. Prav tako bomo v mesecu juniju objavili Razpis kreditno ovrednotene obštudijske dejavnosti Univerze v Mariboru za študijsko leto 2020/21. O podrobnostih in mestu razpisa vas bomo obvestili naknadno.

Kreditno ovrednotena obštudijska dejavnost je organizirana aktivnost študentov, ki se izvaja na Univerzi v Mariboru poleg osnovne študijske dejavnosti. V skladu s predpisanimi merili za kreditno vrednotenje študijskih programov obsega posamična učna enota, ki je kreditno ovrednotena, 3 ECTS točke.

Študent lahko kreditne točke, pridobljene s kreditno ovrednoteno obštudijsko dejavnostjo, uveljavlja v okviru proste izbirnosti, ki je del akreditiranih študijskih programov v univerzitetnih študijskih programih 1. stopnje in enovitih magistrskih študijskih programih 2. stopnje ter v vseh ostalih študijskih programih, ki skladno z akreditiranim predmetnikom omogočajo prosto izbirnost.

Če študijski program proste izbirnosti ne omogoča, študent izbrano učno enoto v okviru kreditno ovrednotene obštudijske dejavnosti opravlja kot dodatno učno enoto (študentje s tem pridobijo dodatne kreditne točke).

V kolikor se študentu obveznosti, pridobljene s kreditno ovrednoteno obštudijsko dejavnostjo, priznajo v okviru študijskega programa, v katerega je vpisan, se priznane obveznosti in ECTS kreditne točke vštejejo v skupno število ECTS kreditnih točk študijskega programa, potrebnih za napredovanje po študijskem programu. V kolikor pa študent izbere učne enote kreditno ovrednotene obštudijske dejavnosti kot dodatne učne enote (lahko jih izbere poljubno število), se dodatno pridobljene ECTS kreditne točke sicer prištejejo k skupni vsoti doseženih ECTS kreditnih točk študijskega programa, vendar se ne upoštevajo pri številu ECTS kreditnih točk, potrebnih za napredovanje v višji letnik.

Vsebina, trajanje in način zaključka učne enote kreditno ovrednotene obštudijske dejavnosti so opredeljeni z učnim načrtom učnih enot, ki so priloga k Razpisu.

Kreditno ovrednoteno obštudijsko dejavnost financira Univerza v Mariboru, morebitne dodatne stroške, kot so najem opreme, nakup vozovnic, prevozi, prenočišča idr., krijejo študentje sami. Udeleženci se za obštudijsko dejavnost odločajo prostovoljno in se je udeležujejo na lastno odgovornost, in sicer v terminih, ki jih z urnikom določi fakulteta izvajalka posamezne učne enote v okviru kreditno ovrednotene obštudijske dejavnosti (študijski program KOOD – kreditno ovrednotena obštudijska dejavnost, katerega matična »članica« je REKTORAT – REKT).

Ker je izvedba razpisa kreditno ovrednotene obštudijske dejavnosti povezana tudi z delom referatov za študentske in študijske zadeve fakultet Univerze v Mariboru, vas vljudno prosimo, da upoštevate naslednja navodila:

1. Na razpis se lahko prijavijo študenti Univerze v Mariboru (tudi študenti na izmenjavi), ki imajo v tekočem študijskem letu veljaven status študenta.
2. Kreditno ovrednotena obštudijska dejavnost se ponudi tudi študentom na izmenjavi, v kolikor se učna enota, ki jo študent želi izbrati, izvaja v semestru, v okviru katerega poteka njihova mobilnost na Univerzi v Mariboru. Postopek prijave in evidentiranje učnih enot za študente na izmenjavi je enak, kot je zapisano v drugi alineji 5. točke v nadaljevanju, **se na razpis prijavljajo s prijavnico**, ki je del razpisnega besedila (priloga k Razpisu). Študentje prijavnico oddajo **skupaj z ostalo dokumentacije za izmenjavo (learning agreement in ostali dokumenti), in sicer v sodelovanju z Erasmus koordinatorjem posamezne fakultete, na kateri želijo študirati**. Študentje na izmenjavi bodo o razpisu kreditno ovrednotene obštudijske dejavnosti obveščeni s strani Službe za mednarodno sodelovanje rektorata Univerze v Mariboru.
3. Vsebina, trajanje in način zaključka učne enote kreditno ovrednotene obštudijske dejavnosti so opredeljeni z učnim načrtom učnih enot, ki so priloga k Razpisu.
4. Študentje se na razpis za izvedbo kreditno ovrednotene obštudijske dejavnosti na Univerzi v Mariboru lahko prijavijo v času vpisa v višji letnik, in sicer skladno s termini vpisa, ki jih določi posamezna fakulteta, oz. najkasneje do 30. 9. 2020.
5. Študentje se lahko na razpis prijavijo na dva načina, in sicer:

* **če želijo kreditno ovrednoteno učno enoto v okviru obštudijske dejavnosti uveljaviti kot prosto izbirni predmet akreditiranega študijskega programa**, v katerega so vpisani (trenutno je to sistemsko omogočeno v vseh univerzitetnih študijskih programih prve stopnje ter enovitih magistrskih študijskih programih druge stopnje), **izberejo učno enoto** s področja obštudijske dejavnosti z nabora izbirnih predmetov **v katalogu bolonjskih predmetov**. **Tem študentom v referatu za študentske in študijske zadeve uredijo vnos v mapo študenta in učna enota šteje med pridobljene kreditne točke študijskega programa (kreditne točke štejejo študentom tudi v kvoto kreditnih točk, potrebnih za napredovanje po študijskem programu)**;
* **če želijo učno enoto v okviru kreditno ovrednotene obštudijske dejavnosti uveljaviti kot dodatno učno enoto, se na razpis prijavljajo s prijavnico**, ki je del razpisnega besedila (priloga k Razpisu). Študentje prijavnico oddajo **skupaj z ostalo vpisno dokumentacijo ob vpisu, in sicer v referatu za študentske in študijske zadeve fakultete, na kateri študirajo**. **Tem študentom v referatu za študentske in študijske zadeve uredijo vnos v mapo študenta in učna enota šteje med dodatno pridobljene kreditne točke, ki študentu ne štejejo v kvoto kreditnih točk za napredovanje po študijskem programu**.

1. Fakultete izvajalke učnih enot v okviru kreditno ovrednotene obštudijske dejavnosti morajo za svoje izvajalce učnih enot vnesti tudi izpitne roke, in sicer v dogovoru z nosilci učnih enot. Matična fakulteta je v sistemu AIPS sicer REKTORAT (REKT), a imajo fakultete izvajalke možnost določanja izpitnih rokov.
2. Pri pripravi urnikov naj fakultete izvajalke načeloma izvedbo učnih enot v okviru kreditno ovrednotene obštudijske dejavnosti načrtujejo v času, ko ne poteka pedagoški proces v okviru študijske dejavnosti na fakulteti (razen če narava učne enote ne zahteva drugače).
3. O urnikih izvedbe obštudijske dejavnosti je potrebno obvestiti vse referate fakultet Univerze v Mariboru (obvešča referat za študentske in študijske zadeve fakultete izvajalke).
4. Informacije o urniku in terminih izvedbe kreditno ovrednotene obštudijske dejavnosti bodo študentom na voljo v »Mojem Portalu UM«. Dostop do »Mojega Portala UM« je možen s spletne strani: <https://moja.um.si/student/Strani/MojPortal-UM.aspx>. **V aplikaciji »urniki«** znotraj portala vsakega posameznega študenta si **bodo študentje lahko izbrali tudi učne enote, ki se izvajajo v okviru kreditno ovrednotene obštudijske dejavnosti, a le v primeru, če jih bo članica izvajalka vnesla v urnik (WiseTimeTable)** – referentkam priporočamo, da za zagotavljanje pravilnih podatkov evidence ustrezno uredite. Urniki v WiseTimeTable so tudi prosto dostopni, zato lahko do njih na svojih spletnih straneh kadarkoli dostopajo tudi strokovne službe referata.
5. Obveščanje študentov je mogoče tudi po do sedaj že utečenih kanalih informiranja študentov – pošiljanje elektronske pošte – izvajalec učne enote ali preko namizne aplikacije AIPS, v kateri je v študentski evidenci/izpisi/ mogoče pripraviti izpis po učnih enotah (izbrati je potrebno fakulteto REKT in učno enoto KOOD), nato pa posredovati sporočilo tistim študentom, ki so izbrali posamezno učno enoto v okviru kreditno ovrednotene obštudijske dejavnosti. Obveščanje je mogoče tudi preko univerzitetnega okolja Moodle, v kolikor so študentje v okviru kreditno ovrednotene obštudijske dejavnosti vključeni v eŠtudij.
6. V kolikor se študent želi odjaviti od izbrane učne enote obštudijske dejavnosti, lahko to stori kadarkoli, razen v primeru, če si je učno enoto obštudijske dejavnosti izbral namesto kakšne prosto izbirne učne enote. Za odjavo zadostuje vloga študenta, ki jo poda na referat fakultete, na kateri je vpisan.

Po ureditvi evidenc v mapi študenta bodo študentje kreditno ovrednotene učne enote v okviru obštudijske dejavnosti videli med svojimi obveznostmi v spletnem AIPSU. Za urejanje evidenc se smiselno upoštevajo pravila medfakultetne izbirnosti, vključno s postopki in roki ter usklajevanjem v primeru preseganja kvot.

Učne enote v okviru kreditno ovrednotene obštudijske dejavnosti se izvedejo le v primeru, če se za izvedbo odloči najmanj 5 študentov, razen če visokošolski učitelj, nosilec učne enote, presodi drugače (enak kriterij se upošteva tudi za izvedbo učnih enot v okviru kreditno ovrednotene obštudijske dejavnosti na oddaljenih fakultetah Univerze v Mariboru).

Kreditno ovrednotena obštudijska dejavnost se bo izvajala tudi na oddaljenih fakultetah Univerze v Mariboru, v kolikor bo za to izkazan zadosten interes študentov. Več informacij lahko študentje dobijo v referatu za študentske in študijske zadeve fakultete, na kateri študirajo.

Sredstva za izvedbo kreditno ovrednotene obštudijske dejavnosti se bodo za zimski semester 2020/2021 črpala še iz razvojnega stebra financiranja Univerze v Mariboru (2018–20), pri čemer se plače izvajalcev učnih enot s področja športnih dejavnosti iz teh sredstev črpajo v celoti, za ostale fakultete izvajalke pa se sredstva razdelijo fakultetam skupaj z delitvijo sredstev.

POMEMBNO: kot smo vas seznanili, se financiranje kreditno ovrednotene obštudijske dejavnosti iz RSF 1.0 zaključi v letu 2020. Po zaključenem zimskem semestru 2020/2021 bomo sredstva za financiranje kreditno ovrednotene obštudijske dejavnosti črpali iz naslova poračunavanja med članicami Univerze v Mariboru, in sicer v skladu s Pravilnikom o poračunavanju sredstev za študijsko dejavnost med članicami Univerze v Mariboru: <https://www.um.si/univerza/dokumentni-center/akti/GlavniDokumenti2013/Pravilnik%20o%20pora%C4%8Dunavanju%20sredstev%20za%20%C5%A1tudijsko%20dejavnost%20med%20%C4%8Dlanicami%20Univerze%20v%20Mariboru%20%C5%A1tev.%20A1%202014-61%20PU.pdf>.

Fakultete morajo izvedbo učnih enot za učne enote v okviru kreditno ovrednotene obštudijske dejavnosti načrtovati v najavi pedagoške dejavnosti, razen v izjemnih primerih, o katerih presoja vodstvo fakultete izvajalke.

V primeru dodatnih vprašanj se lahko obrnete na go. Bojano Volk (mailto: bojana.volk@um.si), tel. št. (02) 23 55 259.

Lepo pozdravljeni,

Sebastijan Frumen,

pomočnik glavne tajnice Univerze v Mariboru